CELEX: 32021R0029
Language: fi
Date: 2021-01-15 00:00:00
Title: Neuvoston täytäntöönpanoasetus (EU) 2021/29, annettu 15 päivänä tammikuuta 2021, Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta

15.1.2021   
               
               
                  FI
               
               
                  Euroopan unionin virallinen lehti
               
               
                  LI 12/1
               
            
         NEUVOSTON TÄYTÄNTÖÖNPANOASETUS (EU) 2021/29,
         annettu 15 päivänä tammikuuta 2021,
         Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18 päivänä tammikuuta 2012 annetun neuvoston asetuksen (EU) N:o 36/2012 (1) ja erityisesti sen 32 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä tammikuuta 2012 asetuksen (EU) N:o 36/2012.
                  
               
                     (2)
                  
                  
                     Syyrian tilanteen vakavuus sekä äskettäinen ulkoministerinimitys huomioon ottaen Faisal MEKDAD olisi lisättävä asetuksen (EU) N:o 36/2012 liitteessä II olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä.
                  
               
                     (3)
                  
                  
                     Asetus (EU) N:o 36/2012 olisi sen vuoksi muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 36/2012 liite II tämän asetuksen liitteen mukaisesti.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä tammikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  EUVL L 16, 19.1.2012, s. 1.
      
      
         
            LIITE
            Lisätään seuraava merkintä asetuksen (EU) N:o 36/2012 liitteessä II olevassa A osassa (Henkilöt) olevaan luetteloon:
            
               
                            
                        
                        
                           Nimi
                        
                        
                           Tunnistetiedot
                        
                        
                           Perusteet
                        
                        
                           Luetteloon merkitsemisen päivämäärä
                        
                     
                           ”311.
                        
                        
                           Faisal MEKDAD
                           (alias Fayçal, al-Mekdad, Meqdad, al-Meqdad)
                           (فيصل المقداد)
                        
                        
                           Syntymäaika: 1954;
                           Syntymäpaikka: Ghasm, Daraan hallintoalue, Syyria;
                           Sukupuoli: mies
                        
                        
                           Ulkoministeri. Nimitetty marraskuussa 2020.
                           Hallituksen ministerinä osaltaan vastuussa Syyrian hallinnon siviiliväestöön kohdistamista väkivaltaisista tukahduttamistoimista.
                        
                        
                           15.1.2021”